|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** |  **Nr. GND/2024/735** |
|  |  **(protokols Nr.21; 51.p.)** |

**Par iekšējā normatīvā akta “Grozījumi Gulbenes novada pašvaldības domes 2022.gada 30.jūnija iekšējā normatīvajā aktā** **Nr.GND/IEK/2022/16 “Gulbenes novada pašvaldības amatpersonu un darbinieku atlīdzības nolikums”” izdošanu**

Ir izstrādāts iekšējā normatīvā akta “Grozījumi Gulbenes novada pašvaldības domes 2022.gada 30.jūnija iekšējā normatīvajā aktā Nr.GND/IEK/2022/16 “Gulbenes novada pašvaldības amatpersonu un darbinieku atlīdzības nolikums”” projekts, kas paredz:

1. izmaiņas prēmiju un piemaksu piešķiršanas un izmaksu kārtībā 2025.gada un 2026.gada budžeta gadā un pabalsta apmērā sakarā ar ģimenes locekļa vai apgādājamā nāvi saskaņā ar Gulbenes novada pašvaldības budžeta izdevumu optimizācijas plānu, kas apstiprināts ar Gulbenes novada pašvaldības domes 2024.gada 27.jūnija lēmumu Nr.GND/2024/349 “Par pašvaldības budžeta izdevumu optimizācijas plāna apstiprināšanu” (protokols Nr.14, 48.p.);
2. precizējumu par naudas balvas piešķiršanu darbinieka darba tiesisko attiecību pārtraukšanas gadījumā, darbiniekam sasniedzot vecuma pensijas vecumu, paredzot, ka tas nav attiecināms uz darbinieku, kam ir tiesības uz priekšlaicīgu vecuma pensiju.

 Ņemot vērā augstāk minēto un pamatojoties uz Pašvaldību likuma 9.panta ceturto daļu, 10.panta pirmās daļas 14.punktu, 20.panta trešo daļu un 53.panta trešo daļu, Valsts un pašvaldību institūciju amatpersonu un darbinieku atlīdzības likumu, un Gulbenes novada pašvaldības domes Finanšu komiteju ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – 1 (Normunds Audzišs), "Atturas" – nav, "Nepiedalās" – nav, Gulbenes novada pašvaldības dome NOLEMJ:

IZDOT iekšējo normatīvo aktu “Grozījumi Gulbenes novada pašvaldības domes 2022.gada 30.jūnija iekšējā normatīvajā aktā Nr.GND/IEK/2022/16 “Gulbenes novada pašvaldības amatpersonu un darbinieku atlīdzības nolikums”” (pielikumā).

Gulbenes novada pašvaldības domes priekšsēdētājs A.Caunītis

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

 Pielikums Gulbenes novada pašvaldības domes

2024.gada 28.novembra lēmumam Nr. GND/2024/35

|  |  |
| --- | --- |
|  Gulbenē**2024.gada 28.novembrī**  | **Nr.** **GND/IEK/2024/35** |

**Grozījumi Gulbenes novada pašvaldības domes 2022.gada 30.jūnija iekšējā normatīvajā aktā Nr.ND/IEK/2022/16 “Gulbenes novada pašvaldības amatpersonu un darbinieku atlīdzības nolikums”**

Izdoti saskaņā ar Pašvaldību likuma 9.panta ceturto daļu, 10.panta pirmās daļas 14.punktu, 20.panta trešo daļu un 53.panta trešo daļu, Valsts un pašvaldību institūciju amatpersonu un darbinieku atlīdzības likumu

1. Izdarīt Gulbenes novada pašvaldības domes 2022.gada 30.jūnija iekšējā normatīvajā aktā Nr.GND/IEK/2022/16 “Gulbenes novada pašvaldības amatpersonu un darbinieku atlīdzības nolikums” (turpmāk – nolikums), kas apstiprināts ar Gulbenes novada domes 2022.gada 30.jūnija lēmumu Nr.GND/2022/639 (protokols Nr.12, 96.p.), šādus grozījumus:
	1. Aizstāt 13.punktā “vienas minimālās mēneša darba algas” ar vārdiem “250 *euro*”.
	2. Papildināt nolikumu ar 34.2 punktu šādā redakcijā:

“34.2 Darbiniekam 2025. un 2026.gadā var piešķirt nolikuma 34.punktā noteiktās piemaksas ne vairāk kā 20 procentu apmērā no tam noteiktās mēnešalgas, izņemot Nolikuma 47.punktā noteikto piemaksu.”

* 1. Papildināt nolikumu ar 37.2 punktu šādā redakcijā:

“37.2 Nolikuma 37.punktā noteiktās piemaksas apmērs 2025. un 2026.gadā par prombūtnē esoša darbinieka aizvietošanu kopsummā nedrīkst pārsniegt 20 procentus, ja aizvietošanu veic divi darbinieki.”

* 1. Papildināt nolikumu ar 39.2 punktu šādā redakcijā:

“39.2 Piemaksas apmēru par prombūtnē esoša darbinieka aizvietošanu 2025. un 2026.gadā nosaka:

39.1.2 20 procentu apmērā, ja darbinieks nodrošina aizvietojamā darbinieka pienākumu (darbu) veikšanu pilnībā, ir tiesīgs un kompetents patstāvīgi rīkoties un pieņemt lēmumus aizvietojamā darbinieka vietā;

39.2.2 15 procentu apmērā, ja darbinieks veic aizvietojamā darbinieka pienākumus (darbu), bet lēmumu pieņemšanai aizvietojamā darbinieka kompetences jautājumos nepieciešama cita speciālista (vadītāja) palīdzība;

39.3.2 10 procentu apmērā, ja darbinieks veic aizvietojamā darbinieka pienākumus (darbu) epizodiski un ierobežotā apjomā;

39.4.2 5 procentu apmērā, ja darbinieks veic koordinatora funkciju, reģistrē aizvietojamā darbinieka pienākumu (darbu) jautājumus un veic aizvietojamā darbinieka pienākumus (darbus) īpašas nepieciešamības gadījumos.”

* 1. Papildināt nolikumu ar 48.2 punktu šādā redakcijā:

“48.2 Nolikuma 48.punktā noteiktās piemaksas par nozīmīgu ieguldījumu attiecīgās iestādes stratēģisko mērķu sasniegšanā apmērs mēnesī 2025. un 2026.gadā nedrīkst pārsniegt 20 procentus no darbiniekam noteiktās mēnešalgas.”

* 1. Aizstāt 52.2 punktā punkta indeksu “2” ar indeksu “1”.
	2. Papildināt nolikumu ar 52.2 punktu šādā redakcijā:

“52.2 Darbiniekiem 2025. un 2026.gadā neizmaksā nolikuma 51.punktā noteikto prēmiju par ikgadējo darba izpildes novērtējumu par 2024. un 2025.gadu.”

* 1. Aizstāt 56.3.punktā vārdu “pensijas” ar vārdiem “vecuma pensijas”.
	2. Papildināt nolikuma ar 56.1punktu šādā redakcijā:
	“56.1 Nolikuma 56.3.punkts nav attiecināms uz darbinieku, kam ir tiesības uz priekšlaicīgu vecuma pensiju.”
	3. Aizstāt 60.punktā vārdus “vienas minimālās mēneša darba algas” ar vārdiem “250 *euro*”.
1. Grozījumi stājas spēkā 2025.gada 1.janvārī.

Gulbenes novada pašvaldības domes priekšsēdētājs A.Caunītis